سەفیر ٧٤

سەفیر-٧٤ یان تایپ-٧٢زی باشکردنی تانکی تایپ ٥٩ و تی-٥٥یە لە ئێران کە تانکی ساڵانی ١٩٥٠ی وڵاتانی پەیمانی وارشۆ بوو. تایپ ٥٩ مۆدێلێکی چینی دروستکراوی تانکی تی-٥٤ ی سۆڤیەت و تانکی سەفیر لە ساڵی ١٩٩٥ بۆ زیادکردنی توانا و تەمەن درێژی تانکی تایپ-٥٩ و تی-٥٤ و تی-٥٥ی ئێران دیزاین کراوە. 

تی-٥٥ تانکی بەناوبانگی سۆڤیەت بوو و بەربڵاوترین تانکی بەرھەم ھێنراو بوو لە مێژوودا. یەکەم نموونەی لە ساڵی ١٩٤٧ دروستکراوە و تا ئێستا نزیکەی سەد ھەزار دانە دروستکراون، ھەندێکیان بە باشترکردنی بەرفراوان، ھێشتا لە کاردان. سەفیر-٧٤ یەکێکە لەو باشترکردنانەی کە لەسەر تانکی تی-٥٤ و تی-٥٥ و تایپ-٥٩ ئەنجامدراوە کە لە کاتی جەنگی ئێران و عێراق لە چین و سوریا و لیبیا کڕدراون.

تا ئێستا ژمارەی تانکەکانی سەفیر ڕانەگەیەندراوە، بەڵام مەزەندە دەکرێت لە ساڵی ٢٠١٠دا کۆی گشتی تانکی خێزانی تی-٥٤ کە لە ھێزە چەکدارەکانی ئێراندا چالاک بوون، نزیکەی ٥٤٠ دانە بووە، کە لە ھەموو تانکەکانی دیکە زیاترە. 

ژمارە ٧٢ لە ناوی ئەم تانکەدا ئاماژەیە بۆ ساڵی خۆر، بە پێچەوانەی تانکی وڵاتانی ترەوە، کە ئەم ژمارەیە ئاماژەیە بۆ ساڵی زایینی تەواوبوونی کۆتایی دیزاینەکە. بۆیە ئەم تانکە ھیچ پەیوەندییەکی بە تانکی بەناوبانگی سۆڤیەت تی-٧٢ نییە. تانکی سەفیر ٧٤ بە یەکێک لە باشترینەکان دادەنرێت بۆ گواستنەوە و جووڵە و گەشتکردن بۆ مەودای دوور.

 سەرچاوەکان